text: [{"text_idx": "#000008", "text": "Karaan biraa Rabbii ofii itti beekanii fi jaallatan mallatoolee samii fi dachii keessa faca\u2019anitti xinxalluudha. Wantoonni uumaman samii fi dachii keessa jiran hundi sifaanni Rabbii guutuu ta\u2019uu agarsiisu. Kanaafu, namni akkuma mallattoolee ijaan mul\u2019atanitti xinxalluun Rabbii ofii beekaa fi jaallataa adeema. Rabbiin olta\u2019aan ni jedha:"}, {"text_idx": "#000014", "text": "Rabbiin subhaanahu wa ta\u2019aalaa gara uumama samii fi dachii qofa osoo hin ta\u2019in uumama keenyattis akka xinxallinu nu kakaasa."}, {"text_idx": "#000015", "text": "\u201cSila namni akka Nuti copha\nbishaan saalaa irraa isa uumne hin arginee? Yeroma san inni mormaa ifa bahaa\nta\u2019ee argama.\u201d Suuratu Yaasin 36:77"}, {"text_idx": "#000016", "text": "Qur\u2019aana keessatti iddoo adda addaatti ilma namaa jalqaba, guddinnaa fi xumura uumama isaatti akka xinxalluu ni waama. Nafseen isaatii fi uumamni isaa ragaalee gurguddaa gara Uumaa isaa akeekan irraayyi. Wanti hundarra dhiyoon gara namaa ta\u2019e nafsee isaati. Wantoota ajaa\u2019ibaa Guddinnaa Rabbii agarsiisantu keessa jira. Garuu namni nafsee ofiitti xinxalluu irraa kan garagalee fi dagateedha. Osoo itti xinxallee silaa ajaa\u2019ibni inni uumama ofii keessatti arguu kufrii isaatirraa ni dhoowwaa ture[4]. Rabbiin ni jedha:"}, {"text_idx": "#000019", "text": "Cophni wal makaan gadaamessa keessa erga gahee booda wanta adeemsifamu mee itti xinxalli. Copha akka duumessaa kanarraa dhiiga iititaa taasise. Dhiiga itiita kana gara muraa foonitti jijjire. Muraa foonii kanarraayis lafee uumuun foon uwwise."}]